

REPUBLIKA HRVATSKA

ŽUPANIJA ISTARSKA

OSNOVNA ŠKOLA FAŽANA

Puljska cesta 9

52212 Fažana

OIB: 70010834364

Tel: 052/521-011;

E-mail: ured@osnovna-skola-fazana.hr

KLASA: 372-08/25-01/01

URBROJ: 2168-22-25-01

U Fažani, 21.8.2025.

 Na temelju članka 6. Zakona o zakupu i kupoprodaji poslovnog prostora (Narodne novine broj 125/11, 64/15, 112/18), članka 7. Odluke o uvjetima, kriterijima i postupku za uzimanje i davanje u zakup prostora i opreme u školskim ustanovama osnivač Istarska županija od 3.6.2002. godine (KLASA: 602-01/02-01/02, URBROJ: 2163/1-01-02-5) te Odluke o izmjenama i dopunama Odluke o uvjetima, kriterijima i postupku za uzimanje i davanje u zakup prostora i opreme u školskim ustanovama osnivač Istarska županija od 2.8.2004. godine (KLASA: 602-01/04-01/04, URBROJ: 2163/1-01/4-04-3), te Odluke Školskog odbora Osnovne škole Fažana od 22.8.2025. godine, Osnovna škola Fažana raspisuje

**JAVNI NATJEČAJ**

**za davanje u zakup poslovnog prostora - dvorane**

1. Predmet natječaja: davanje u zakup poslovnog prostora - dvorane , površine 726,00 m², u prizemlju školske zgrade u ulici Puljska cesta 9, 52212 Fažana.
2. Namjena prostora: dvorana (što uključuje sanitarne prostorije i hodnik, te namještaj i opremu unutar same dvorane) se daje u zakup za sportsko-rekreativne aktivnosti.
3. Ponuditelji se mogu prijaviti za uzimanje poslovnog prostora u zakup u sljedećim terminima:
4. ponedjeljak-petak od 16-21 sati
5. Trajanje: ugovor o zakupu se sklapa na vremenski period do kraja nastavne godine.
6. Ugovor o zakupu sklopiti će se u obliku ugovora o najmu.
7. Minimalna visina zakupnine za dvoranu iznosi 13 € po satu (60 min). Cijena sadrži stvarne troškove korištenja (uključujući i režijske troškove i čišćenje prostora). Škola nije u sustavu PDV-a.
8. Rok i način plaćanja zakupnine: Zakupnina se plaća mjesečno tijekom cijelog razdoblja trajanja zakupa, do 10-tog u mjesecu za tekući mjesec na temelju ugovora o zakupu te izdane fakture.
9. Pisane ponude za natječaj moraju biti vlastoručno potpisane i moraju sadržavati:
* naznaku osobnih podataka ponuditelja (ime i prezime, odnosno naziv ponuditelja s naznakom prebivališta ili boravišta, odnosno sjedišta, OIB te e-mail adresu i broj kontakt telefona),
* izjavu o terminu za koji se daje ponuda
* visinu ponuđene zakupnine (a koji ne može biti manji od početnog iznosa),
* opis aktivnosti koju ponuditelj želi provoditi u zakupljenom prostoru,
* izjavu da će ponuditelj u slučaju odabira, pri sklapanju ugovora o zakupu uručiti zakupodavcu ovjerenu bjanco zadužnicu kao sredstvo osiguranja plaćanja zakupa.
1. Uz ponudu se obvezno prilaže:
2. dokaz o hrvatskom državljanstvu, odnosno registraciji pravne osobe u RH (izvod iz registra obrtnika, odnosno sudskog registra ne starije od trideset (30) dana od dana raspisivanja natječaja) u izvorniku ili ovjerenoj preslici,
3. potvrdu nadležne Porezne uprave o stanju duga kojom ponuditelj dokazuje da je ispunio obvezu plaćanja dospjelih poreznih obveza te obveza za mirovinsko i zdravstveno osiguranje i drugih državnih davanja, ne stariju od trideset (30) dana od dana raspisivanja natječaja, u izvorniku ili ovjerenoj preslici,
4. dokaz o prvenstvenom pravu za osobe utvrđene zakonom (za osobe koje takvo pravo mogu i žele ostvariti),
5. Javni natječaj za zakup poslovnog prostora - dvorane - je otvoren od 25.8.2025. do 05.09.2025. godine.
6. Ponude sa svim dokazima o ispunjavanju natječajnih uvjeta dostavljaju se u zatvorenoj omotnici neposredno predajom ili poštom na adresu:
* Osnovna škola Fažana, Puljska cesta 9, 52212 Fažana, s obveznom naznakom:

 „ne otvaraj - natječaj za zakup poslovnog prostora"

1. Prvenstveno pravo na sklapanje ugovora o zakupu poslovnog prostora imaju osobe iz Zakona o pravima hrvatskih branitelja iz Domovinskog rata i članova njihovih obitelji uz jednake uvjete kao i ostali podnositelji

Osoba koja se poziva na pravo prvenstva temeljem čl. 132 Zakona o hrvatskim braniteljima iz Domovinskog rada i članovima njihovih obitelji uz sve potrebne dokumente koji su navedeni u natječaju trebaju priložiti izvornik ili ovjerenu presliku nadležnih tijela iz navedenog Zakona kojim se dokazuje status osobe koja ima prednost pri zakupu poslovnog prostora , ne starije od 3 mjeseca od datuma izdavanja, izvornik ili ovjerenu presliku potvrde Hrvatskog zavoda za mirovinsko osiguranje, ne starije od 3 mjeseca od datuma izdavanja, o tome da li je korisnik mirovine i ovjerenu izjavu ne stariju od 3 mjeseca od datuma izdavanja da nije zakupnik drugog poslovnog prostora neovisno po kojoj osnovi je zakup ostvaren.

1. Škola zadržava pravo na poništenje natječaja u potpunosti ili djelomično, te ne odabrati niti jednog ponuditelja ako procijeni da niti jedna ponuda nije prihvatljiva, a da pri tom ne snosi nikakvu odgovornost prema ponuditeljima, kao ni troškove u svezi sudjelovanja ponuditelja na natječaju. Sve troškove nastale prikupljanjem dokumentacije za prijavu na natječaj snose sami natjecatelji.
2. Datum javnog otvaranja ponuda: ponude se otvaraju 5.9.2025. u 11,00 sati.
3. Najpovoljnijom ponudom smatrat će se ona koja, uz ispunjenje uvjeta iz natječaja i natječajne dokumentacije, sadrži i najviši iznos zakupnine.
4. Podnositelj ponude koji je nezadovoljan izborom najpovoljnije ponude ima pravo podnijeti prigovor Školskom odboru u roku od tri (3) dana od dana saznanja za prijedlog najpovoljnije ponude, a u protivnom gubi pravo na podnošenje prigovora.
5. S ponuditeljem čija je ponuda odabrana kao najpovoljnija, sklopit će se Ugovor o zakupu poslovnog prostora nakon dobivanja suglasnosti osnivača Škole na nacrt Ugovora o zakupu.
6. Potpisivanjem ugovora o zakupu prihvaća opće uvjete zakupa propisane Odlukom o zakupu poslovnog prostora Osnovne škole Fažana, kao i da je upoznat sa stanjem i opremljenošću prostora koji se daje u zakup.
7. Zakupnik s kojim će se sklopiti Ugovor o zakupu poslovnog prostora ne može zakupljeni prostor dati u podzakup.
8. Ponuditelji prijavom na natječaj daju privolu za obradu osobnih podataka navedenih u svim dostavljenim prilazima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.
9. O rezultatima natječaja ponuditelji će biti obavješteni putem mrežne stranice Škole u roku od 3 dana od dana odabira najpovoljnije ponude.

 Ravnatelj

Ana Karabaić, dipl.uč.